ફરી કોઈ કાંકરીચાળો ન થાય તે માટે સમાજના અગ્રણી અને જોઈન્ટ પોલીસ કમિશનર દ્વારા શાંતિ જાળવવા તેમજ ખોટી અફવાઓ તરફ ધ્યાન ન આપવાની અપીલ કરાઈ હતી.ઘટનાના પગલે આસપાસના લોકોમાં પણ ભયનું વાતાવરણ ઉભું થયું હતું. જેમાં તોફાની ટોળા દ્વારા સામાન્ય નાગરિકોના વાહનોને નિશાન બનાવવામા આવ્યા હતા. ટોળા દ્વારા આશરે ચાર વાહનોમાં તોડફોડ કરી ભારે નુકશાન પોહચાડવામાં આવ્યું હતું. તો જે વ્યક્તિના વાહનમાં તોડફોડ કરાઈ તે વ્યક્તિએ જણાવ્યું કે પંદર જેટલા પોલીસ કર્મચારીઓ ઘટના સ્થળે હાજાર હતા. જેની સામે પોતાની ફોર વ્હીલને ટોળા દ્વારા તોડફોડ કરવામાં આવી હતી. પરંતુ પોલીસે આ ટોળા ને રોકવા સુધીની તસ્દી લીધી ન હતી.આ ઘટના બનવા પહેલાના સીસીટીવી ફૂટેજ પણ સામે આવ્યા છે. જેમાં સૌ પ્રથમ જોઈ શકાય છે કે વિશાળ સંખ્યામાં રેલી મસ્જિદ નજીકથી પસાર થઈ રહી છે. ત્યારે રેલીમાં જોડાયેલ કેટલાક ટીખણખોરો મસ્જિદની દીવાલ પર ચઢી હાથમાં તલવાર અને ધજા લઈ નજરે પડી રહ્યા છે. લીંબાયત વિસ્તારમાં શાંતિપૂર્ણ વાતાવરણને ડહોળવાના આશયથી આ કૃત્ય કરવામાં આવ્યું હોવાનું સીસીટીવી ફૂટેજ પરથી જોઈ શકાય છે. જો કે પોલીસે સીસીટીવી ફૂટેજ પણ હાલ કબ્જે લઈ અન્ય આરોપીઓને ઝડપી પાડવાની દિશામાં તપાસ શરૂ કરી છે.